 Katika timu hiyo wapo Selemani Kidunda na Nasser Mafuru ambao kwa muda mrefu walitemwa baada ya uongozi wa BFT kusema hawana haja tena na mabondia wakongwe.Mashindano hayo ya kufuzu kwa Olimpiki yatafanyika Yaounde kati ya Machi 9 na 20, ambapo BFT inatarajia kupeleka timu kamili yenye mabondia 10.Kwa mujibu wa Makamu wa Rais wa BFT, Wililo Lukelo, mabondia hao 18 walichaguliwa kutoka katika mashindano ya wazi yaliyomalizika hivi karibuni kwenye Viwanja vya Tanganyika Packers, Kawe jijini Dar es Salaam.Aliwataja mabondia hao kuwa ni Kidunda, Joseph Peter, Said Jabir, Ismail Galiatano, Kelvin Kipinge, George Constantine na Leonard Machichi wa Ngome, Mustafa Amri na Mohammed Hakim wa Kawe Club, Said Omari na Moses John wa Kigoma. Pia wamo Hamad Furahisha, Hamduni Issa na Adam Hassan kutoka JKT.Wengine ni Mwarami Salum kutoka Temeke na Nasser Mafuru wa Magereza, Alex Sitta Mpini na Haruna Swanga.